ગાંધીનગર, 7 ઓક્ટોબરઃ વિકાસ મોડલ તરીકે દેશભરમાં જાણીતા બનેલું ગુજરાત અન્ય એક સિદ્ધિ અને સાહસ પોતાના નામે કરવાની દિશામાં આગળ વધી રહ્યું છે. ગુજરાત પાસે દેશનો સૌથી મોટો દરિયા કાંઠો છે અને આ દરિયા કાંઠે રાજ્યમાં દેશનો પ્રથમ વિન્ડ પાવર પ્લાન્ટ સ્થાપવામાં આવી રહ્યો છે, જે 100 મેગાવોટ વિજળી ઉત્પન્ન કરશે. આ અંગે થોડા સમય પહેલા નવી દિલ્હી ખાતે કેન્દ્રિય વીજ કંપનીઓ એનટીપીસી, પાવર ફાઇનાન્સ કોર્પોરેશન, પાવર ગ્રીડ કોર્પોરેશન, ઇન્ડિયન રિન્યુએબલ એનર્જી ડેવલોપમેન્ટ એન્જસી, ગુજરાત પાવર કોર્પોરેશન, કેન્દ્ર સરકારના અક્ષય ઉર્જા સ્ત્રોત મંત્રાલય અને નેશનલ ઇન્સ્ટિટ્યૂટ ઓફ વિન્ડ એનર્જી વિગેરે વચ્ચે એક એમઓયુ કરવામાં આવ્યો હતો.